શુક્રવારની સવારે ગુરૂગ્રામ સ્થિત રિયાન ઇન્ટરનેશનલ સ્કૂલમાંથી બીજા ધોરણના વિદ્યાર્થી પ્રદ્યુમ્નનું શબ મળી આવ્યું હતું. શુક્રવારે મોડી રાત્રે આ મામલે અશોક કુમારની ધરપકડ કરવામાં આવી હતી. અશોકે સ્વીકાર્યું હતું કે, તેણે જ પ્રદ્યુમ્નની હત્યા કરી છે. અશોક બાથરૂમમાં પોતાનું ચપ્પુ સાફ કરવા ગયો હતો, ત્યાં તેણે પ્રદ્યુમ્નને જોતાં તેનું યૌન શોષણ કરવાનો પ્રયત્ન કર્યો હતો. પ્રદ્યુમ્નએ વિરોધમાં બૂમો પાડતાં તેણે ચપ્પુ વડે તેના ગળા પર ઘા મારી તેની હત્યા કરી હતી.